
Muda: Saa 2.30                                                                                   Machi, 2025 
 
MAELEKEZO 

1. Karatasi hii ina sehemu A, B na C zenye jumla ya maswali KUMI NA MOJA (11)  
2. Jibu maswali yote ya sehemu A, B na maswali mawili (2) kutoka sehemu C. Swali la tisa  (09) ni la lazima.  
3. Sehemu A ina alama kumi na sita (16), Sehemu B ina alama hamsini na nne (54) na sehemu C ina alama thelathini (30)   
4. Zingatia maagizo ya kila sehemu na ya kila swali.  
5. Andika Namba yako ya mtihani katika kila ukurasa wa kijitabu cha kujibia.  
  
 
SEHEMU A (Alama 16) Jibu maswali yote katika sehemu hii  
1. Chagua herufi ya jibu sahihi katika kipengele cha i-x. kisha andika jibu sahihi katika karatasi ya kujibia.    
i. 	Wataalamu mbalimbali wameonesha uwepo wa viashiria vya ufanano wa moja kwa moja au kukaribiana kati ya Kiswahili na lugha za kibantu, je, tunaweza kuthibitisha hili kwa kuangalia kigezo kipi kati ya vifuatavyo?  A. Ushahidi wa kihistoria   
B. Nadharia ya kikongo   
C. Ushahidi wa kiisimu   
D. Ushahidi wa Malcom Guthrie   
E. Ushahidi wa Al- Idris  
  
ii. Katika historia ya maisha yangu nimefanya mambo mengi ya kishujaa lakini kubwa zaidi nikupambana na majambazi saba na kuwashinda, hali hiyo imenifanya nisiogope kitu chochote.Kutokana na maelezo hayo hapo juu, unadhani ni kipera gani cha fasihi kimetumika?   
F. Ushairi   
G. Utani   
H. Ngonjera   
I. Majigambo   J. Ngomezi  
iii. Daudi na Furaha wamekwenda darasani. Je, neno lililopigiwa mstari ni aina gani ya kiunganishi?  
A. Kiunganishi  tegemezi     
B. Kiunganishi cha a- unganifu   
C. Kiunganishi huru   
D. Kiunganishi kihusishi   
E. Kiunganishi cha namna    
iv. Bibi ameletewa zawadi ya sukari na mjukuu wake. Neno sukari lipo katika kundi gani la ngeli?  
A. A-WA    
B. U-I   
C. LI-YA    
D. KI-VI   
E. I-I   
v. Maghani ya masimulizi huambatana na vitu kama zeze, malimba, ngoma na njuga ili kupamba  uwasilishaji wa  maghani. Je, mtambaji wa ghani hizo huitwa?  
A. Mfalme   
B. Mtemi   
C. Yeli   
D. Nguli   
E. Mtambaji  
vi. Mwamahonje ni mwimbaji wa mashairi kila akiimba mashairi yake mshororo wa mwisho katika kila beti zake haubadiliki anapoimba, aina hii ya mshororo  usiobadilika unaweza kupewa jina gani kati ya hizi?  
A. Mshororo takriri  
B. Mshororo uradidi    
C. Kituo bahari   
D. Kituo   
E. Bahari  
vii. “Mesi anacheza mpira polepole sana”. Onesha vipashio vilivyounda sentensi hii.  
A. N+T+sh+sh+ch    
B. N+T+sh+ch   
C. N+T+ch+sh    
D. N+TS+T+ch+sh    
E. N+T+sh+ch+sh  
  
viii. ………… Ni kipashio kidogo kabisa cha lugha chenye maana. Maana hiyo inaweza kuwa ya kisarufi ama kileksika.  
A. Isimu   
B. Shina   
C. Mzizi   
D. Kiimbo   
E. Mofimu   
ix. Wanafunzi wa kidato cha tatu walikuwa na mkanganyiko wa kabila gani la kibantu limetoa msamiati “Ingeli”. Wewe ukiwa mwanafunzi mbobevu wa Kiswahili kidato cha nne, waeleweshe wanafunzi wa kidato cha tatu kwa kutoa jibu sahihi kati ya makabila yafuatayo.  
A. Wasukuma   
B. Wamatengo   
C. Wahaya   
D. Wagogo   
E. Wanyaturu     
x. Simo hazitokei kwa bahati mbaya bali huwa na chanzo chake. Ipi kati ya hoja zifuatazo huonesha chanzo cha kutokea kwake?  A. Upekee wa watumiaji  
B. Utani wa watumiaji   
C. Shughuli wanazofanya watumiaji   
D. Mazingira waliopo watumiaji   
E. Uhusiano wa wahusika  
2. Oanisha maelezo yaliyopo katika Orodha A na dhana zilizopo katika  Orodha B kisha andika herufi ya jibu sahihi katika kijitabu chako cha kujibia.  
	Orodha A 
	Orodha B 

	(i) Mtiririko mzuri wa mawazo kutoka ubeti mmoja hadi mwingine ambao hukamilisha maana ya shairi zima  
(ii) Hali ya ubeti kujikamilisha kimaana pasipo kutegemea kukamilishwa na ubeti  mwingine  
(iii) Mstari wa mwisho wa ubeti katika shairi   
(iv) Sehemu ya mshororo katika ubeti wa shairi ambayo hutenganishwa kwa alama ya mkato  
(v) Huundwa na mshororo mmoja  
au zaidi  
(vi) Jumla ya silabi zinazounda mshororo  
	A. Mizani  
B. Ubeti  
C. Vina   
D. Kipande  
E. Muwala  
F. Kituo  
G. Utoshelevu  
H. bahari  


 
SEHEMU B: (Alama 54) Jibu maswali yote katika sehemu hii.  
3. Eleza sababu sita ( 6 ) za kudumaa kwa lahaja zingine baada ya usanifishaji wa lugha ya Kiswahili mwaka 1930 kutokana na lahaja ya kiunguja .  
4. (a) viambajengo katika uundaji wa maneno ya lugha Kiswahili, huwa na dhima mbalimbali. Kwa kutoa mfano kwa kila dhima, onesha dhima tano (5) za kiambishi 
(KI).     
(b) Onesha dhima nne(4) za viambishi awali na utoe  mfano kwa kila dhima.  
5. (a) Uchanganuzi wa sentensi huwa na hatua za kufuata. Ukiwa kama mtaalamu wa lugha ya Kiswahili taja hatua za kufuata unapochanganua sentensi za Kiswahili.  
(b) Changanua sentensi ifutayo kwa njia ya matawi kwa mkabala wa kimapokeo.          Wanafunzi waliosoma vizuri,wamefaulu mitihani.  
6. (a) Utata katika mawasiliano huweza kusababishwa na mambo mengi. Taja mambo   matatu yanayoweza kusababisha utata katika mawasiliano  
(b) Utata katika tungo za Kiswahili unaweza kuondolewa kwa namna gani? Taja njia tatu.  
7. Mahafali ya kuhitimu kidato cha nne 2025 katika shule ya sekondari Pehisco, itafanyika tarehe 26/10/2025. Naibu waziri mkuu mheshimiwa Doto Mashaka Biteko, anatarajiwa kuwa mgeni rasmi katika sherehe hiyo.  Wewe ukiwa mmoja wa wahitimu, andika risala itakayosomwa kwa mgeni rasmi siku ya sherehe hiyo.  
8. Soma kifungu cha habari kifuatacho kwa makini kisha jibu maswali yafuatayo   
Karibu kila sikio la Mtanzania limesikia habari ya ufisadi. Ufisadi ni wimbo ambao umevuma sana katika zama hizi, kila uendapo unasikia habari za ufisadi na ni kweli kwamba ufisadi na mafisadi wameparamia kila sekta.  
Kutokana na  kelele na msukumo mkubwa Unaoelekezwa katika vita dhidi ya ufisadi,  imesababisha hata mafisadi Kuanza kupiga kelele dhidi ya ufisadi. Hakika  Kwa sasa wameacha kabisa kujishaua.Watanzania, hawataki tena dhihaka katika vita hii.Katu hawataki kubweteka na kelele za Kujisafisha, wanachotaka wananchi na vitendo   Vya waziwazi vya kukiri matendo mabaya Waliyofanya  mbele ya kadamnasi kuwa, ‘’nilikuwa fisadi wa muda mrefu sasa nimeacha Kabisa na nilichoiba nimerejesha , pamoja na riba.” Jamani Watanzania tukifika Mahali pa fisadi kurejesha alichodhulumu  Umma , basi vita dhidi ya ufisadi na mafisadi itakuwa imefanikiwa kwa kiwango cha hali ya juu kabisa.  
Hakika hii ndiyo hatua tunayosubiri kwa Shauku kubwa na bashasha inayosukumwa Na nia ya mabadiliko katika nchi yetu ya Tanzania.Tunataka vita dhidi ya mafisadi iwe ajenda ya kudumu. Jamii inaumizwa na kusikitishwa na vitendo hivi vya kifasadi. Tushirikiane sote kwa pamoja kumuondoa adui fisadi ambaye amegharimu maisha yetu. Shime wananchi Shime tusimame pamoja kupambana na ufisadi.  
  
    MASWALI   
(a) Andika kichwa cha habari kisichozidi  maneno matano.   
(b) Toa maana  ya maneno yaliyopigiwa mstari kama yalivyotumika katika habari.   
(c) Eleza wazo kuu la mwandishi katika aya ya pili.  
(d) Taja athari moja ya ufisadi kwa jamii   
  
  
  
SEHEMU C (Alama 30) 
Jibu maswali mawili (2) kutoka sehemu hii. Swali la tisa (9) ni la lazima.  
  
	ORODHA YA VITABU  	 
 USHAIRI  
	Wasakatonge  	-          M.S. Khatibu (DUP).  
	Malenga wapya  	-          TAKILUKI (DUP)  
	Mashairi ya chekacheka  	      -    T. A Mvungi (EP & D.LTD)  
RIWAYA  
	Takadini  	-  	Ben J. Hanson (MBS)  
	Watoto wa Mama N’tilie  	    -  	E. Mbogo (H.P)  
	Joka la Mdimu  	    -  	A. J. Safari (H.P)  
 
         TAMTHILIYA            Ngoswe Penzi kitovu cha Uzembe                            - E. Semzaba (ESC)  
          Orodha                                                    	               - Steve Raynold (MA)  
          Kilio chetu                                                                  - Medical Aids Foundation (TPH)  
  
  
9. Msanii wa kazi ya fasihi anafananishwa na kioo kwa kuwa hutumia ujuzi wake kuelezea mambo yaliyo kwenye jamii yake, ambayo yasingeonekana vizuri bila yeye kutumia ujuzi wake. Thibitisha dai hili kwa kutumia diwani mbili (2) ulizosoma. Toa hoja tatu (3) kila diwani.  
  
10. Waandishi wa kazi za fasihi hutumia mandhari kuonesha mambo mbalimbali yaliyopo kwenye jamii. Thibitisha hoja hii, kwa kutumia riwaya mbili (2) ulizosoma.Toa hoja tatu (3) kwa kila kitabu.  
  
11. Elimu ya jinsia ni silaha tosha katika kupambana na maisha ya kila siku ya mwanadamu. Kwa kutumia tamthiliya mbili ulizosoma onesha madhara ambayo yanaweza kuwapata watoto wasipopata elimu ya kijinsia katika jamii.  

